Oskar Lõvi (ajakirjanik)

Oskar Leopold Lõvi (6. veebruar 1903 Tallinn – 2. september 1942 Sevurallag, Sverdlovski oblast) oli eesti spordiajakirjanik ja poliitik.

Ta lõpetas aastal 1921 Jakob Westholmi Gümnaasiumi ja õppis aastatel 1921–1928 Tartu Ülikooli õigusteaduskonnas (ei lõpetanud). 

Osales Vabadussõjas. 1921–1934 Päevalehe toimetuse liige, 1933–1934 Eesti Spordilehe, 1935 Uudislehe, 1935–1936 Olümpialehe ja ajakirja Spordi Magasin toimetaja, ajalehtede Postimees, Vaba Maa, Rahvaleht ja Võitlus ning ajakirja Kaitse Kodu! kaastööline, Riigi Ringhäälingu esimene spordireporter. Ta oli Rahvuskogu (6. valimisringkonnast) ja I Riigivolikogu (6. valimisringkonnast) liige. 

Arreteeriti NKVD poolt 1941. Surmaotsus, hukati kinnipidamiskohas Sevurallagi laagris Venemaal.memento.ee

Tema isa oli Jaan Lõvi ja tütar Maie Kalnin.

Viited

Välislingid
Album Academicum Universitatis Tartuensis 1918-1944

Kategooria:Eesti spordiajakirjanikud
Kategooria:Rahvuskogu liikmed
Kategooria:Eesti jalgpallurid
Kategooria:I Riigivolikogu liikmed
Kategooria:Vabadussõja veteranid
Kategooria:Hukatud Eesti poliitikud
Kategooria:Jakob Westholmi Gümnaasiumi vilistlased
Kategooria:Sündinud 1903
Kategooria:Surnud 1942